Bosporanske rike
Store norske leksikon,Historie,Verdens historie og samtidshistorie,Midtøsten,Midtøstens gamle kulturer,Hettitterrikets historie
Bosporanske rike var i oldtiden navnet på landskapene ved det kimmeriske Bosporos, nå stredet ved Kertsj (Ukraina/Russland), mellom Krim og fastlandet. (Det dreier seg altså ikke om Bosporusstredet mellom Balkan og Lilleasia. Betegnelsen «kimmerisk» stammer fra kimmererne, et indoeuropeisk nomadisk folk som stammet fra steppene nord for Svartehavet og var på vandring sørover etter cirka år 1000 fvt.)
Området ble opprinnelig kolonisert av hellenerne, som fikk makten over den innfødte, skytiske befolkning. Fra 438 fvt. hersket Spartokos og hans slekt. Cirka 110 fvt. ble parterkongen Mithradates 2 konge over landet, men i 63 fvt. kom det under romersk overhøyhet. Riket eksisterte til 341 evt. og ble da ødelagt av hunerne. Les mer i Store norske leksikon Russlands historie Ukrainas historie Svartehavet skytere hellenere hunere